CELEX: 62021CN0488
Language: da
Date: 2021-08-10 00:00:00
Title: Sag C-488/21: Anmodning om præjudiciel afgørelse indgivet af Court of Appeal (Irland) den 10. august 2021 — GV mod Chief Appeals Officer, Social Welfare Appeals Office, Minister for Employment Affairs and Social Protection, Ireland og Attorney General

18.10.2021   
            
            
               DA
            
            
               Den Europæiske Unions Tidende
            
            
               C 422/8
            
         
      Anmodning om præjudiciel afgørelse indgivet af Court of Appeal (Irland) den 10. august 2021 — GV mod Chief Appeals Officer, Social Welfare Appeals Office, Minister for Employment Affairs and Social Protection, Ireland og Attorney General
      (Sag C-488/21)
      (2021/C 422/12)
      Processprog: engelsk
      
         Den forelæggende ret
      
      Court of Appeal
      
         Parter i hovedsagen
      
      
         Sagsøger: GV
      
         Sagsøgte: Chief Appeals Officer, Social Welfare Appeals Office, Minister for Employment Affairs and Social Protection, Ireland og Attorney General
      
         Præjudicielle spørgsmål
      
      
                  1.
               
               
                  Er den afledte opholdsret i medfør af artikel 7, stk. 2, i direktiv 2004/38/EF (1) for en slægtning i opstigende linje til en unionsborger, der er arbejdstager, betinget af slægtningens fortsatte afhængighed af arbejdstageren?
               
            
                  2.
               
               
                  Er direktiv 2004/38/EF til hinder for, at en værtsmedlemsstat begrænser adgangen til sociale ydelser i form af kontantydelser for et familiemedlem, der har en afledt ret til ophold som følge af hendes afhængighed af en unionsborger, der er arbejdstager, når adgang til en sådan ydelse ville medføre, at hun ikke længere er afhængig af arbejdstageren?
               
            
                  3.
               
               
                  Er direktiv 2004/38/EF til hinder for, at en værtsmedlemsstat begrænser adgangen til sociale ydelser i form af kontantydelser for et familiemedlem, der har en afledt ret til ophold som følge af hendes afhængighed af en unionsborger, der er arbejdstager, med den begrundelse, at det pågældende familiemedlem som følge af ydelsen bliver en urimelig byrde for medlemsstatens sociale system?
               
            
         (1)  Europa-Parlamentets og Rådets direktiv 2004/38/EF af 29.4.2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF (EUT 2004, L 158, s. 77).